До Кмета

на Община Силистра

д-р Юлиян Найденов

ОТЧЕТ

на читалищното настоятелство за осъществената дейност на НЧ“Чудомир-2012“ село Поп Кралево,община Силистра и разходите по изпълнението и

за 2018 година

През 2018 година читалище „Чудомир-2012“ осъществи дейността си в съгласие със своите програмни цели и задачи.Читалището продължи да работи по основните функции и задачи за обогатяване културния живот в населеното място,съхраняване на народните обичай и традиции и да бъде информационен център за развитието на културата .

През 2018 година продължи инициативата ни за издирване на характерни за нашето населено място предмети и облекла за битовия кът към читалището.Продължава и доброволния труд на членове от читалището да помагат на трудно подвижни хора в селото .С удоволствие се събират почитатели на книгите в читалнята на читалището.

Дейността на читалището е съпричастна с целия обществен и културен живот в село Поп Кралево.Читалището заедно с кметството участва при подготовката и провеждането на утвърдени празници и мероприятия.

С всяка изминала година читалището доказва че е изградено на принципа на доброволността и е културно просветно сдружение за всички хора в селото.То е отворено за всички въздейства върху духовността и нравствеността,обединява всеки който желае да се докосне до наследството на родния край,традициите,песните,танците,да се занимава с творчество и да ползва различни видове услуги.

Традиция стана събора „Да запазим българското“ в нашето населено място.Тази година събора бе проведен на площада с импровизирана сцена на която показахме на гостите много предмети свързани с бита от миналото и продукция произвеждана в населеното място.Гостите и жителите на селото се насладиха на песните и танците на фолклорните групи от Силистра, Алфатар,Алеково, Кайнарджа,Богорово,Българка и

Главан.Активно участваме в празникът на параклисът“Св.Иван Рилски“ в селото които празнуваме всяка година както с организацията и с програма тази година участие имаше и фолклорната група към НЧ“Иван Богров-2012“ село Богорово.Освен тези големи празници в селото мероприятията по програмата на читалището се провеждат през цялата година като се стремим да привлечем и по младото поколение .

Бабин ден-традиция е на този ден да посетим най възрастната жена в селото и в нейния дом да възпроизведем обичая поливане и да проявим нужното уважение към труда и грижите на всички акушерки помагащи за раждането нов живот.Празникът продължава с обща трапеза като всяка жена е приготвила по нещо-пити с богата пластика,баница и сладки.

Трифон Зарезан-След като зарежат лозята мъжете с голяма желание вземат участие в конкурса за най добро домашно вино които провеждаме всяка година на този ден.

Мероприятието което провеждаме в деня на влюбените празнуваме със семейство което има годишнина от любовта която ги е събрала с програма от фолклорната група към читалището и с поздравления.

За Баба Марта изработихме както всяка година с членове на читалището мартеници които окачихме на всеки дом.

С доброволен труд и с подкрепата на кметството правим през месец март

пролетно почистване в централната част на селото и централната чешма.

На осми март деня на жената лично читалищното настоятелство поздрави всички неподвижни жени по домовете като и поднесе цвете и сувенир за всички членове имаше празнична програма посветена на жената.

Вечерта на Чудомир-посветена на творчеството на Димитър Чорбаджийски,тази година Тодор Желев се отзова на поканата на читалищното настоятелство и жителите чуха много разкази от Чудомир подготвени и прочетени от Желев.

Заедно празнувахме Великденските празници с организиране на изложба с оригинални боядисани яйца и домашно приготвени козунаци.

Беседата за здравословно хранене проведена от Райна Цонева запозна но и повдигна много въпроси като даде предпоставка тези беседи да продължат и занапред.

С общоселско веселие празнувахме коледните и новогодишни празници.

През 2018 година читалището работи по утвърдени субсидии отпуснати от държавния бюджет и финансови постъпления от рента и членски внос:

Субсидия-1047лв.,рента-900лв., и членски внос-61лв.

ОБЩИ ПРИХОДИ за 2018година-2008 лева

За осъществяване читалищната дейност в изпълнение на годишната програма сме изразходвали следните средства:

-за организирани и провеждане на културни мероприятия и язяви-1282лв.

-за тел .услуги-262,80лв.

-за книги и абонамент-10лв.

-за консумативи/канцеларски,хигиени и други/материали-404,20лв.

Преди да бъде предаден в Община Силистра отчета за осъществената дейност в изпълнение на програмата за развитие на читалищата и разходите за нейното изпълнение бе приет на Общото събрание на НЧ“Чудомир-2012“ село Поп Кралева,община Силистра на 29.03.2019 година.

Председател:

/Ангелина Атанасова/